OpenLLM-France/wikimedia huggingface dataset:
# Les Clotes

«Les Clotes» té aquests significats:
* Les Clotes (Conques), paratge al municipi d'Isona i Conca Dellà, a l'antic terme de Conques
* Les Clotes (Sant Martí de Canals), paratge al municipi de Conca de Dalt, al Pallars Jussà
* Les Clotes (Sant Quirze Safaja), masia al municipi de Sant Quirze Safaja, al Moianès
* Les Clotes (urbanització), urbanització al municipi de Sant Quirze Safaja, a la comarca del Moianès
* Jaciment arqueològic de les Clotes jaciment entre els municipis de Les Cabanyes i Vilafranca del Penedès, a la comarca de l'Alt Penedès
# Picaflors dels Nilgiri

El picaflors dels Nilgiri (Dicaeum concolor) és un ocell de la família dels diceids (Dicaeidae).

## Hàbitat i distribució

Habita boscos, vegetació secundària i terres de conreu de les terres baixes al sud-oest de l'Índia.

## Taxonomia

Considerat coespecífic de Dicaeum minullum, ha estat separat arran els treballs de Rasmussen et Anderton 2005.

## Referències

* ↑ «Picaflors dels Nilgiri». Cercaterm. TERMCAT, Centre de Terminologia. Rev. 20/01/2022(català)
* ↑ PC Rasmussen PC i JC Anderton. 2005. Birds of South Asia: the Ripley Guide. Lynx Edicions, Barcelona.
# Demitz-Thumitz

Demitz-Thumitz (alt sòrab: Zemicy-Tumicy) és un municipi alemany que pertany a l'estat de Saxònia. Es troba entre Bischofswerda i Bautzen. Limita amb els municipis de Burkau i Göda al nord, Doberschau-Gaußig a l'est, Schmölln-Putzkau al sud i Bischofswerda a l'oest.

## Viles

* Demitz-Thumitz (Zemicy-Tumicy)
* Wölkau (Wjelkowy)
* Medewitz (Mjedźojz)
* Birkenrode (Brězyšćo)
* Rothnaußlitz (Čerwjene Noslicy)
* Cannewitz (Chanecy)
* Karlsdorf
* Pottschapplitz (Počaplicy)
* Pohla-Stacha (Palow-Stachow)
# Joana d'Aragó i de Navarra

Joana d'Aragó i de Navarra (Barcelona, 7 de novembre de 1344 - Castelló d'Empúries, 1384) fou princesa d'Aragó i comtessa consort d'Empúries (1373-1384).

## Orígens familiars

Fou la segona filla del rei d'Aragó i comte de Barcelona Pere III el Cerimoniós i de la seva primera esposa, Maria de Navarra. Era neta per línia paterna del comte-rei Alfons el Benigne i Teresa d'Entença, i per línia materna dels reis Felip III Evreux i Joana II de Navarra. Fou germana, per part de pare, dels comtes-reis Joan el Caçador i Martí l'Humà.

## Núpcies i descendents

El 19 de juny de 1373 es casà amb el seu cosí, el comte Joan I d'Empúries, vidu de la seva primera muller. Del matrimoni, en van néixer dos fills:
* l'infant Joan II d'Empúries (?-1401), comte d'Empúries
* l'infant Pere III d'Empúries (?-1401), comte d'Empúries

## Interès científic

L'any 1376 el seu pare, el rei Pere el Cerimoniós, li va enviar un rellotge astronòmic, la descripció del qual consta a la correspondència reial conservada a l'Arxiu de la Corona d'Aragó (ACA reg. 1093 fol. 74). El rellotge que li va regalar el seu pare era de cambra de quatre campanetes i amb mecanisme de soneria capaç de tocar les hores automàticament o sota demanda. L'esfera principal era un astrolabi amb tres plats intercanviables gravats amb les coordenades adients per les latituds geogràfiques triades pensant en els dominis del rei, la qual cosa demostra que el rellotge va ser fet expressament per a l'ocasió. L'aranya de l'astrolabi estava animada amb un moviment de rotació sideri, amb un indicador de la posició del sol sobre el zodíac (agulla horària) i un altre per la posició de la lluna que mostrava al mateix temps les fases lunars (Vielliard 1961, p. 161-168). Recentment s'ha descobert que l'esmentat rellotge que sempre se li havia atribuït, en realitat va ser enviat a la seva germana Elionor.

## Referències

* ↑ Yarza, 1996, p. 100.
* ↑ «Joana d'Aragó i de Navarra». Gran Enciclopèdia Catalana. Barcelona: Grup Enciclopèdia Catalana.
* ↑ Pérez Álvarez 2013

## Bibliografia

* Yarza, Joaquin. «Maria de Navarra y la ilustración del Libro de horas de la Biblioteca Nazionale Marciana». A: Libro de horas de la reina María de Navarra. (en castellà). Barcelona: Moleiro, 1996. ISBN 8488526202 [Consulta: 10 agost 2013].
* Pérez Álvarez, Víctor: Mechanical Clocks in the Medieval Castilian Royal Court, “Antiquarian Horology” vol. 34 n. 4, 2013, p. 489-502
* VIELLIARD, Jeanne (1961): "Horloges et horlogers catalans a la fin du Moyen Age". "Boulletin Hispanique des Annales de la Fac. de Lettres de Bordeaux" vol 63, juillet-desembre 1961, p. 161-168
# After

After és una pel·lícula espanyola del 2009 dirigida per Alberto Rodríguez, director d'altres pel·lícules com 7 vírgenes, i protagonitzada per Blanca Romero, Guillermo Toledo i Tristán Ulloa. Fou estrenada al Festival de Cinema de Roma, on fou nominada al premi Marco Aurelio. Segons el seu director és el retrat de tres personatges en un moment extrem de les seves vides, en el qual la nit actua com a "excusa per a afrontar els seus problemes reals".

## Sinopsi

Les vides de Manuel, Ana i Juliol, amics des de l'adolescència, són una impostura. Malgrat tenir gairebé quaranta anys i haver aconseguit tot allò que la societat diu que els faria feliços, busquen desesperadament una solució per a la seva solitud i insatisfacció. Les seves vides es creuen una nit d'estiu en la qual tornen a retrobar-se al cap d'un any i junts emprenen un viatge al cor de la nit: sexe, drogues, alcohol i excesos; una fugida a l'adolescència com a única manera d'eludir la realitat.

## Personatges

* Guillermo Toledo és Juliol.
* Tristán Ulloa és Manuel.
* Blanca Romero és Ana.
* Jesús Carroza és Jesús.
* Marta Solaz és Irene.
* Valeria Alonso és Noia suïcida.
* Ricardo de Barreiro és Ramón.
* Maxi Iglesias és García.
* Álvaro Monje és Andy.

## Palmarès

XXIV Premis Goya
| Categoria | Persona | Resultat |
| Millor actriu revelació | Blanca Romero | Candidata |
| Millor guió original | Rafael Cobos López Alberto Rodríguez Librero | Candidats |
| Millor fotografia | Álex Catalán | Candidat |
Festival de Cinema d'Espanya de Tolosa de Llenguadoc
| Categoria | Persona | Resultat |
| Millor actor | Guillermo Toledo | Guanyador |
| Violette d'Or | Alberto Rodríguez Librero | Candidat |
Festival de Cinema Espanyol de Nantes
| Categoria | Persona | Resultat |
| Premi Especial de la Joventut | Alberto Rodríguez Librero | Guanyador |

## Referències

* ↑ Blanca Romero y Willy Toledo ahogan sus penas en "After", Levante-EMV, 21 d'octubre de 2009
* ↑ 'No creo haber sido sádico con mis personajes', El Mundo, 22 d'octubre de 2009
* ↑ Alberto Rodríguez: «"After" es una película que produce un poco de resaca», ABC, 15 d'octubre de 2009
* ↑ After al web dels Goya
* ↑ La mujer sin piano» gana la Violeta de Oro de Cinespaña 2010 elnacional.com.do, 9 d'octubre de 2010
* ↑ After al web del festival
# Francoanel·lita

La francoanel·lita és un mineral de la classe dels fosfats. Rep el nom per Franco Anelli (18 d'octubre de 1899, Lodi, Llombardia, Itàlia - 23 d'octubre de 1977, Bari, Pulla, Itàlia), professor de geografia i espeleòleg de la Universitat de Bari, Itàlia, qui va descobrir les coves de Castellana, on es va descobrir el mineral.

## Característiques

La francoanel·lita és un fosfat de fórmula química K₃Al₅(PO₃OH)₆(PO₄)₂·12H₂O. Cristal·litza en el sistema trigonal. La seva duresa a l'escala de Mohs es troba entre 1 i 2.
Segons la classificació de Nickel-Strunz, la francoanel·lita pertany a «08.CH: Fosfats sense anions addicionals, amb H₂O, amb cations de mida mitjana i gran, RO₄:H₂O < 1:1» juntament amb els següents minerals: walentaïta, anapaïta, picrofarmacolita, dittmarita, niahita, taranakita, schertelita, hannayita, struvita, struvita-(K), hazenita, rimkorolgita, bakhchisaraitsevita, fahleïta, smolyaninovita, barahonaïta-(Al) i barahonaïta-(Fe).

## Formació i jaciments

Va ser descoberta a la Grotte di Castellana, dins la Ciutat metropolitana de Bari (Pulla, Itàlia). També ha estat descrita en altres indrets italians, així com a Romania, Corea del Sud i Austràlia.

## Referències

* ↑ «Francoanellite» (en anglès). Mindat. [Consulta: 29 agost 2021].
# Les Cinq Gentlemen maudits (pel·lícula de 1920)

Les Cinq Gentlemen maudits és una pel·lícula francesa muda dirigida per Luitz-Morat i Pierre Régnier, estrenada el 1920. L'argument es basa en un contes d'André Reuze.

## Sinopsi

Cinc europeus que visiten Tunísia són maleïts per un local quan un d'ells treu el vel d'una jove tunisiana. Desapareixeran un a un. Però potser tot és només un engany...

## Repartiment

* André Luguet : Jacques Le Guérantec
* Luitz-Morat : Luitz Kaladjian
* Pierre Régnier : el capità Lawson
* Yvonne Devigne : Jacqueline Delvias
* Aïcha Mabrouka : la venedora d'amulets
* Ahmed Ben Abdallah : el pare de la venedora d'amulets
* Ledrument : Henri
* Jean de Merly
* Lucy Mareil
* Guyon fils

## Referències

* ↑ Les Cinq Gentlemen maudits a Ciné-Ressources
* ↑ Les Cinq Gentlemen maudits a graphicarts de la Universitat de Princeton

## Enllaços externs

* Les Cinq Gentlemen maudits a YouTube
# Degradació

«Degradació» té aquests significats:
* Biodegradació, procés biològic per part d'organismes vius
* Pena de degradació o cerimònia de degradació, ritual de degradar una persona i el seu càrrec, eclesiàstic o de la noblesa
* Degradació o descomposició química, degradació de compostos químics
* Degradació (telecomunicacions), pèrdua de qualitat d'un senyal electrònic
* Degradació elegant, en enginyeria, la degradació gradual d'una màquina
* Degradació ambiental, en ecologia, dany a l'ecosistema i pèrdua de biodiversitat
* Degradació (maquinari), en anglès: Fault-tolerant system, en informàtica, tolerància a les falles en un sistema que permet que aquest continuï funcionant
# Andy Panko

Andrew "Andy" John Panko III (nascut el 29 de novembre de 1977 a Harrisburg (Pennsilvània)) és un basquetbolista estatunidenc que juga en la posició d'aler.
El 29 de juliol de 2014 es va fer pública la seva renovació amb el Baloncesto Fuenlabrada per a la temporada 2014/15.

## Carrera

* 1996/99 Lebanon Valley
* 1999/01 New Mexico Slam
* 2001 Atlanta Hawks
* 2001/02 Record Napoli
* 2002/03 Dakota Wizards
* 2003 Casademont Girona
* 2003 Gigantes de Carolina
* 2003/04 Casademont Girona
* 2004/05 Caja San Fernando
* 2005/06 Lagun Aro Bilbao
* 2006 PAOK
* 2007 Lagun Aro Bilbao
* 2007/12 San Sebastián Gipuzkoa Basket Club
* 2012/13 Panathinaikos BC/ Unicaja Málaga
* 2013/14 Fuenlabrada
* 2014/15: Fuenlabrada (ACB)

## Palmarès

* Campió de la CBA 2001/02 amb els Dakota Wizards.
* Subcampió de la Lliga LEB Or 2007/08 amb el Bruesa GBC

## Distincions individuals

* MVP de la CBA 2002/03
* Integrant del CBA All-League 2002/03
* MVP de la temporada regular de la Lliga LEB Or 2007/08
* Jugador de la setmana de la jornada 26 de la Lliga ACB 2003/04
* Jugador de la setmana de la jornada 26 de la Lliga ACB 2005/06
* MVP de la Lliga ACB 2011-12.

## Referències

* ↑ Andy Panko alumbrará de nuevo el camino del Fuenlabrada Arxivat 2014-07-31 a Wayback Machine.(castellà)
* ↑ Andy Panko, otro ilustre para el Fuenlabrada Arxivat 2013-08-18 a Wayback Machine.(castellà)
* ↑ Panko MVP de la Lliga ACB Arxivat 2017-11-07 a Wayback Machine. (castellà)

## Enllaços externs

* Andy Panko - Lloc web oficial
* Fitxa del jugador a ACB.com Arxivat 2012-12-02 a Wayback Machine.
* Entrevista al jugador a ACB.com Arxivat 2011-03-07 a Wayback Machine.
* Vídeo CBA 2003
# Domènec Pagès

Domènec Pagès (?-?) fou mestre de capella de Peralada de 1760 a 1810.
Fou escolà de Santa Maria de Castelló d’Empúries. Pagès havia accedit al benefici de Sant Jaume de Peralada, unit al seu magisteri, al 1760. Al 1797, els regidors de Castelló d’Empúries van proposar-lo per ocupar el lloc de mestre de capella a la basílica de Santa Maria de Castelló d’Empúries. Va renunciar a aquesta proposta i romangué a Peralada durant cinquanta anys.

## Referències

* 1 2 GREGORI I CIFRÉ, Josep Maria; SALGADO COBO, Elena. Inventaris dels fons musicals de Catalunya. Volum 7: Fons de la basílica de Santa Maria de Castelló d'Empúries. Barcelona: Universitat Autònoma de Barcelona, 2013.
# Dendromus lovati

Dendromus lovati és una espècie de mamífer rosegador de la família dels nesòmids. És endèmic de l'altiplà d'Etiòpia, on viu a banda i banda de la Gran Vall del Rift a altituds d'entre 2.500 i 3.550 msnm. El seu hàbitat natural són els herbassars. Està amenaçat pel pasturatge de bestiar a gran escala.
L'espècie fou anomenada en honor de Simon Fraser, 14è Lord Lovat.

## Referències

* ↑ Lavréntxenko, L. Dendromus lovati. UICN 2008. Llista Vermella d'espècies amenaçades de la UICN, edició 2008, consultada el 10 febrer 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 247. ISBN 978-0801893049.
Espècies vivents de nesòmids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Cricetomyinae :
Delanymyinae :
Dendromurinae :
Mystromyinae :
Nesomyinae :
Petromyscinae :
Categoria :
# Jordi Grau Sogas

Jordi Grau Sogas (Barcelona, 31 de juliol de 1981) és un ciclista català, que fou professional del 2005 al 2007.

## Palmarès

* 2000
** 1r a la San Pedro Proba
* 2004
** 1r a la Volta a Albacete
** 2n a la Volta a Extremadura
* 2005
** 2n al Gran Premi Abimota
* 2006
** 1r al Gran Premi Internacional CTT Correios de Portugal i vencedor d'una etapa

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# After. Amor infinit

After. Amor infinit (originalment en anglès, After Ever Happy) és una pel·lícula de drama romàntic dels Estats Units dirigida per Castille Landon amb guió de Sharon Soboil. Està basada en el llibre del mateix nom d'Anna Todd. És la quarta i última entrega de la sèrie de pel·lícules After, després d'After. Aquí comença tot (2019), After We Collided (2020) i After We Fell (2021). Tant Josephine Langford com Hero Fiennes Tiffin hi reprenen els seus papers de Tessa Young i Hardin Scott, respectivament.
La pel·lícula es va estrenar mundialment a Londres el 10 d'agost de 2022 i es va estrenar als cinemes el 7 de setembre de 2022.
Ha estat doblada i subtitulada al català oriental i al valencià per Amazon Prime Video. D'aquesta manera, es va convertir en la primera pel·lícula doblada al valencià tant en aquesta com en qualsevol altra plataforma. Com a After. Aquí comença tot, a la versió en català oriental, els actors de doblatge Carla Mercader i Marc Torrents posen la veu als personatges protagonistes de Tessa Young i Hardin Scott, respectivament.

## Argument

L'amor de Tessa i Hardin mai no ha estat fàcil. Mentre ell roman a Londres després del casament de la seva mare i s'enfonsa cada cop més en la seva pròpia foscor, ella torna a Seattle. Tessa és l'única capaç d'entendre'l i calmar-lo... ell la necessita, però ella ja no és la noia bona i dolça que era quan va arribar a la universitat. S'haurà de plantejar si el que ha de fer ara és salvar Hardin i la seva relació amb ell, o si ha arribat el moment de pensar només en ella mateixa. Si volen que el seu amor sobrevisqui, primer hauran de treballar en ells mateixos. Però serà el seu destí continuar junts?

## Repartiment

* Josephine Langford com a Tessa Young
* Hero Fiennes Tiffin com a Hardin Scott
* Chance Perdomo com a Landon Gibson
* Louise Lombard com a Trish Daniels
* Kiana Madeira com a Nora
* Carter Jenkins com a Robert
* Arielle Kebbel com a Kimberley
* Stephen Moyer com a Christian Vance
* Mira Sorvino com a Carol Young
* Rob Estes com a Ken Scott
* Frances Turner com a Karen Scott

## Referències

* ↑ «Everything to Know About "After Ever Happy," the Final After Movie» (en anglès americà). Yahoo. Arxivat de l'original el 2022-05-02. [Consulta: 14 agost 2022].
* ↑ «New “After Ever Happy” Trailer Teases Major Drama in Tessa and Hardin's Love Story» (en anglès americà), 19-07-2022. [Consulta: 14 agost 2022].
* ↑ «After Ever Happy». Goita què fan, ara!. [Consulta: 1r gener 2023].
* ↑ «After: amor infinit». Desdelsofà.cat. [Consulta: 7 gener 2023].
* ↑ «Primer doblatge en dialecte valencià a una plataforma de contingut audiovisual». dBalears, 05-01-2023. [Consulta: 7 gener 2023].
* ↑ Redacció. «Arriba el primer doblatge en variant dialectal valenciana a una plataforma de contingut audiovisual». La República, 06-01-2023. [Consulta: 10 gener 2023].
* ↑ «Fitxa de doblatge After: Amor Infinit». Eldoblatge.com. [Consulta: 25 gener 2023].
* ↑ «After. Amor Infinito». [Consulta: 14 agost 2022].
# José de Buschental

José de Buschental (Estrasburg, 1802 - Londres, 1870) fou un diplomàtic i empresari uruguaià d'origen francès. Va ser el primer ambaixador de l'Uruguai a Europa, durant el govern del president José Longinos Ellauri.

## Referències

* Juan Carlos Pedemonte: José Buschental (castellà)
* Informació sobre J. de Buschental Arxivat 2005-12-01 a Wayback Machine. (castellà)
# Mola de Garí

La Mola del Garí és una muntanya de 1.019 metres que es troba entre el municipi de Paüls, a la comarca catalana del Baix Ebre, i el de Prat de Comte, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Degradosoma

El degradosoma és un complex de proteïnes presents en la majoria dels bacteris que participen en el processament d'ARN ribosòmic i la degradació de l'ARN missatger. Conté les proteïnes ARN helicasa B, RNasa E i polinucleòtids fosforilasa.

## Referències

* ↑ Carpousis AJ «The Escherichia coli RNA degradosome: structure, function and relationship in other ribonucleolytic multienzyme complexes». Biochem. Soc. Trans., 30, 2, 2002, pàg. 150–5. DOI: 10.1042/BST0300150. PMID: 12035760.

## Vegeu també

* Proteasoma
# Doris McLemore

Doris Jean Lamar McLemore (Anadarko, 16 d'abril de 1927 - 30 d'agost 2016) fou l'última parlant nadiua de wichita, una de les llengües caddo parlada pels Wichita i Tribus Afiliades d'Oklahoma.

## Primers anys

McLemore va néixer el 1927 a Anadarko (Oklahoma). La seva mare era wichita i el seu pare era europeu-americà. McLemore fou criada pels seus avis materns wichites i el wichita és la seva llengua primera.
McLemore es graduà a l'internat indi el 1947 i passà 30 anys treballant-hi com a encarregada. es casà dos cops i tingué un fill i dues filles. El 1959 McLemore va marxar a viure vora Gracemont (Oklahoma) per viure amb els seus parents.

## Treball de preservació de la llengua

El 1962 McLemore va conèixer David Rood, un lingüista de la Universitat de Colorado, i des d'aleshores han col·laborat per preservar la llengua wichita.
McLemore feu classes de llengua als wichita i Tribus Afiliades i col·laborà amb el lingüista David Rood per crear un diccionari i CD de llengua.
“Doris és increïble per ser capaç de retenir tant com ella ho fa sense tenir ningú amb qui parlar habitualment", diu l'expresident tribal wichita, Gary McAdams.

## Referències

* ↑ «The Last Living Speaker of Wichita : NPR» (Audio interview).
* ↑ "Last fluent speaker of Wichita tribal language preserves what's left." Dallas Morning News.
* 1 2 3 Ruckman, S. E. "Tribal language fading away." Tulsa World. 26 Nov 2007 (retrieved 3 Oct 2009)
* 1 2 3 4 Somby, Liv Inger, published USA: The Last to Speak Wichita Language. Arxivat 2010-04-23 a Wayback Machine. Gáldu. (retrieved 3 Oct 2009)
* ↑ Wichita Language Class. Arxivat 2010-07-02 a Wayback Machine. Wichita and Affilied Tribes. 18 Feb 2009 (retrieved 3 Oct 2009)

## Vegeu també

* Llista dels darrers parlants coneguts de llengües

## Enllaços externs

* Classes de llengua Wichita i Tribus Afiliades Arxivat 2010-07-02 a Wayback Machine., amb vocabulari
* Wichita Language Documentation Project Arxivat 2011-06-06 a Wayback Machine.
* Slideshow of Doris Jean Lamar McLemore telling the Wichita creation story in Wichita
# Glossogobius muscorum

Glossogobius muscorum és una espècie de peix de la família dels gòbids i de l'ordre dels perciformes.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Hoese, D.F. & Allen, G.R. 2009. Description of three new species of Glossogobius from Australia and New Guinea. Zootaxa, 1981: 1-14.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# José de Espiga y Gadea

José de Espiga y Gadea (Palenzuela, Palència, 1758 - Tierra de Campos, Palència, 1824) fou un eclesiàstic i jurista castellà de gran cultura i amb facilitat de paraula, titllat de jansenista. Exercí com a ardiaca a Benasc i com a canonge a la catedral de Lleida i a l'església de San Isidro de Madrid. També fou capellà d'honor de Carles IV d'Espanya i membre auditor del Tribunal de la Rota (1800). Influït per les idees de la Il·lustració i del regalisme, se'l considera autor intel·lectual del Decret d'Urquijo de 1799 que deixava en mans del rei l'elecció i la confirmació dels bisbes. Per aquest motiu fou exiliat de Madrid i hagué de tornar a Lleida.
Es va instal·lar a Barcelona, però el 1808 hi hagué de fugir perquè fou acusat d'organitzar una conspiració contra el general Guillaume Philibert Duhesme. Durant la Guerra del Francès fou vocal per Lleida de la Junta Superior de Catalunya i el 1810 fou elegit diputat a les Corts de Cadis. Participà activament en els sessions. A diferència de la resta de diputats per Catalunya, va votar a favor de l'abolició de la Inquisició i juntament amb Andrés Jáuregui, diputat per l'Havana, va elaborar el decret sobre les eleccions dels nous ajuntaments. Es mostrà partidari de mantenir les divisions administratives a Amèrica. El 1811 va fer una proposta de legislació uniformista que l'enfrontà als diputats enviats des de Catalunya que sí que eren catalans, principalment amb Ramon Llàtzer de Dou i de Bassols i amb Felip Aner d'Esteve. També va formar part de la comissió encarregada d'elaborar el Projecte de Constitució i va ser escollit membre de la diputació permanent de les Corts. Destacà com a orador, juntament amb Argüelles en els debats sobre l'article primer.
Fou escollit novament diputat suplent a les Corts de 1813 i també president de les Corts Espanyoles entre el 6 de juliol i el 2 d'agost de 1820. Entre 1820 i 1822 fou arquebisbe nominal de Sevilla, tot i que, atès que la Santa Seu no el va reconèixer a causa de les seves idees liberals, mai no fou consagrat bisbe ni el seu nom consta en els episcopologis. El 1823 fou nomenat membre de la Reial Acadèmia de Ciències Morals i Polítiques de Madrid, d'on ja no es va moure.

## Referències

* ↑ Fitxa del Congrés dels Diputats: José de Espiga y Gadea
* ↑ ABC: Los padres de la Pepa
* ↑ "La nació espanyola és la reunió de tots els espanyols de tots dos hemisferis"
* ↑ Fitxa del Congrés dels Diputats (castellà)

## Enllaços externs

* Biografia Arxivat 2012-06-28 a Wayback Machine. a cadiz2012.es